laion/Wikipedia-Exotic huggingface dataset:
טקס פרסי האקדמיה הבריטית לקולנוע ה-67

טקס פרסי האקדמיה הבריטית לקולנוע ה-67 הידוע בשם טקס הבאפט"א נערך ב-16 בפברואר 2014 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2013. שמות המועמדים הוכרזו ב-8 בינואר 2014 על ידי השחקנים לוק אוונס והלן מקרורי. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2013. הסרט "כוח משיכה" זכה בשישה פרסים מתוך 11 מועמדויות כולל הבמאי הטוב ביותר לאלפונסו קוארון, הסרט הבריטי הטוב ביותר, הצילום הטוב ביותר, המוזיקה המקורית הטובה ביותר, הסאונד הטוב ביותר, והאפקטים החזותיים הטובים ביותר. "12 שנים של עבדות" זכה בפרס הסרט הטוב ביותר, וצ'ואיטל אג'יופור זכה בפרס השחקן הטוב ביותר בתפקיד ראשי. קייט בלאנשט זכתה בפרס השחקנית הטובה ביותר בתפקיד ראשי על הופעתה בסרט "יסמין הכחולה", ברקהאד עבדי זכה בפרס השחקן הטוב ביותר בתפקיד משנה על הופעתו בסרט "קפטן פיליפס", וג'ניפר לורנס זכתה בפרס השחקנית הטובה ביותר בתפקיד משנה על הופעתה בסרט "חלום אמריקאי". הטקס שודר בערוצים BBC One ו-BBC Three. סטיבן פריי הנחה את הטקס בפעם התשיעית. בפתיחה שרו טייני טמפה ולורה מוולה דואט בשם "Heroes". הלן מירן פיטר גרינוויי טקס פרסי גלובוס הזהב ה-71 טקס פרסי אוסקר ה-86 מדיה וקבצים בנושא טקס פרסי האקדמיה הבריטית לקולנוע ה-67 בוויקישיתוף אתר האינטרנט הרשמי של טקס פרסי האקדמיה הבריטית לקולנוע ה-67 טקס פרסי באפט"א ה-67 טקס פרסי האקדמיה הבריטית לקולנוע ה-67, במסד הנתונים הקולנועיים IMDb (באנגלית) "Baftas 2014: full list of winners". The Guardian. 16 בפברואר 2014. נבדק ב-17 בפברואר 2014. {{cite news}}: (עזרה) "The BAFTA Film Awards in 2014. Where & When?". British Academy of Film and Television Arts (BAFTA). 21 בדצמבר 2011. נבדק ב-10 בינואר 2014. {{cite web}}: (עזרה) Martin Chilton, ‏Bafta nominations 2014: Gravity gets 11 nods, The Telegraph, 8 January 2014 "Film Awards Information". British Academy of Film and Television Arts (BAFTA). 23 בינואר 2013. נבדק ב-10 בינואר 2014. {{cite web}}: (עזרה) "Film in 2014 | BAFTA Awards". Awards.bafta.org. נבדק ב-17 בפברואר 2014. {{cite web}}: (עזרה) "BAFTAs 2014: The Ceremony, As It Happened". Empire Online. 16 בפברואר 2014. נבדק ב-18 בפברואר 2014. {{cite web}}: (עזרה) "Baftas: Gravity and 12 Years a Slave share glory". BBC. נבדק ב-18 פבר' 2014. {{cite web}}: (עזרה)
הגביע לזכר הות'ורן

הגביע לזכר הות'ורן (באנגלית: Hawthorn Memorial Trophy) הוא פרס המוענק מדי שנה לנהג הפורמולה 1 המצליח ביותר מבריטניה או מחבר העמים הבריטי באותה השנה. הענקת הפרס החלה בשנת 1959, לזכרו של מייק הות'ורן, הבריטי הראשון שזכה באליפות הפורמולה 1, שנהרג באותה השנה בתאונת דרכים. הענקת הפרס מתרחשת, בדרך כלל, לאחר גרנד פרי בריטניה. לואיס המילטון מחזיק בשיא הזכיות בפרס - 11 פעמים, מתוכן 8 פעמים ברציפות. נהגים שסיימו את השנה כאלופים מופיעים בכתב מודגש. המספר בסוגריים מציין את מספר הזכייה במקרה של זכייה חוזרת. Hamilton equals Hawthorn Trophy record, MotorsportUK.org, 19 July 2018
שטורמפיהרר

שטורמפיהרר (בגרמנית: sturmführer, מילולית: "מנהיג סער זוטר") הייתה דרגה צבאית של המפלגה הנאצית שהחל כתואר בשימוש האס אה (SA) ב-1925 והפכה בפועל לדרגת SA בשנת 1928. מקורות הדרגה הם ממלחמת העולם הראשונה, כאשר התואר "שטורמפיהרר" שימש את מנהיגי כוחות הסער הגרמניים ופלוגות פעולה מיוחדות. בשנת 1930 הפכה דרגת שטורמפיהרר לדרגת הקצונה הנמוכה ביותר של כמה מארגוני המפלגה הנאצית, כולל ה-SA. התואר שימש גם כדרגת אס אס עד לשנת 1934, כאשר אחרי ליל הסכינים הארוכות, ה-SS שינתה את הדרגה לאונטר-שטורמפיהרר, המקבילה ללויטננט (OF-1b) בצבא. וריאציות אחרות של שטורמפיהרר כללו את אובר-שטורמפיהרר והאופטשטורמפיהרר, דרגות המקבילות בהתאמה לאובר-לויטננט והאופטמן בצבא. SA סמל הדרגה - תג צווארון NSFK סמל הדרגה - תג צווארון NSKK סמל הדרגה - תג צווארון Hermann Weiß (publisher) "Biographical lexicon to the Third Reich". Fischer pocket-book publishing house, Frankfurt on Main 2002 (appendix). McNab 2009b, p. 15. McNab 2009, pp. 29, 30.
קורמורן מנומר אוסטרלי

קורמורן מנומר אוסטרלי (שם מדעי: Phalacrocorax varius) הוא מין של עוף ימי ממשפחת הקורמורניים אשר חי בחופי אוסטרליה וניו זילנד. קורמורן זה מגיע למשקל של 2.2 ק"ג בזכרים ו-1.7 ק"ג בנקבות ולאורך 65-85 ס"מ. מוטת הכנפיים שלו מגיעה לאורך 110-130 ס"מ. הקורמורן בעל רגליים שחורות מכוסות בקרומי שחייה, בעל זנב וצוואר ארוך והוא בנוי לצלילה מהירה במרדף אחרי דגים מתחת למים. צבעו שחור בפלג הגוף העליון עם בטן וחזה לבנים וכך גם הצוואר והלחיים. העיניים ירוקות עם טבעת רחבה סביבם והמקור צהוב בהיר עד אפור ומסתיים בעיקול בקצה. הנוצות צהובות בין העיניים למקור. קורמורנים ממין זה חיים בלהקות גדולות, לעיתים של מאות עד אלפים, המקננות יחדיו לאורך החופים שלאוסטרליה וניו זילנד. האוכלוסיות יציבות ולא נשקפת להם סכנה והם דגות באוקיינוס השקט ובמימי אוסטרליה בים ולעיתים גם במים מתוקים. העופות צוללים יחדיו למים ומחפשים בהם דגים, סרטנים, קרילאים ויצורים דומים ולעיתים עוקבים אחרי דגים גדולים או כרישים המוצאים טרף. הקורמורנים יכולים צוללים בערך ל-40 שניות וצלול לעומק של עשרה מטרים. לאחר שניזונו היטב הם עולים ליבשה, על גזע עץ או סלע ופורשים את כנפיהם לייבושם. הקורמורנים מקננים על צוקים, על סלעים וגם על עצים וגודל הקן המורכב מענפים, עלים ולעיתים גם מצואה 80 ס"מ בערך. בתוך הקן הנקבה מטילה 2-5 ביצים, הבוקעות תוך 25-33 ימים. תת-מינים: לקורמורן זה ישנם 2 תת-מינים Phalacrocorax varius varius Phalacrocorax varius hypoleucos מדיה וקבצים בנושא קורמורן מנומר אוסטרלי בוויקישיתוף קורמורן מנומר אוסטרלי, באתר ITIS (באנגלית) קורמורן מנומר אוסטרלי, באתר NCBI (באנגלית) קורמורן מנומר אוסטרלי, בבסיס הנתונים ARKive (באנגלית) קורמורן מנומר אוסטרלי, באתר האנציקלופדיה של החיים (באנגלית) קורמורן מנומר אוסטרלי, באתר GBIF (באנגלית) קורמורן מנומר אוסטרלי באתר הרשימה האדומה של IUCN
הדום קרח

הדום קרח (באנגלית: ice piedmont) או קרחון הדום (Piedmont glacier) הוא שכבת קרח המכסה רצועת חוף נמוכה (מישור חוף), הנמוך מההרים שלצידו, והגבוהה מפני הים או ממדף קרח שעל פני הים. קרחון הדום צורת ביניים בין קרחונים או זרם קרח לבין שדות קרח או כיפות קרח. הדומי קרח הם מניפות קרח נרחבות, הנוצרות מקרחונים ששנשפכו הגיעו אל שטח מישורי או לרגלי ההר. מניפות הקרח יתחברו יחד ויתאחדו לשדה קרח קטן לרגלי השטח מוצא ההדום. קרחוני הדום נבדלים מקרחוני עמק בכך שהם אינם זורמים בעמק מוגדר, אלא מתפשטים על פני שטח נרחב ומהווים מעין שדה קרח משני. תנועתו של קרחון ההדום איטית בהרבה מתנועתו של קרחון העמק. הוא שונה מחיפויי הקרח במהירותו הגדולה יותר, ואינו מתפצל לכיוונים שונים. גאומורפולוגיה קרחונית קרחון קרחון ימי שדה קרח מדף קרח כיפת קרח • Vijay P. Singh, Pratap Singh, Umesh K. Haritashya, editors, Encyclopedia of Snow, Ice and Glaciers, P 49
הדום הקרח רייט

הדום הקרח רייט (באנגלית: Wright Ice Piedmont) הוא הדום קרח מערבית למפרץ לנקסטר, בחוף המערבי של ארץ גרהאם שבאנטארקטיקה. הדום הקרח צולם מן האוויר על ידי האנטיג אירוסרוויירס בע"מ (Hunting Aerosurveys Ltd) בין השנים 1957–1955. הדום הקרח מופה בהתבסס על תצלומי אוויר אלה על ידי סקר שטחי חסות איי פוקלנד. שמו של הדום הקרח ניתן לו על ידי הוועדה המייעצת לשמות אנטארקטיים של בריטניה בשנת 1960. הדום הקרח נקרא על שמם של וילבור רייט ושל אחיו אורוויל רייט, מהנדסי אווירונאוטיקה אמריקאים שהיו הראשונים שהצליחו לבנות ולהטיס מטוס שמיש, בעל מנוע, יכולת בקרה ויכולת להטיס בן־אדם בתוכו. הדום הקרח רייט באתר הסקר הגאולוגי של ארצות הברית הדום הקרח רייט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
טור דיריכלה

בתורת המספרים האנליטית, טור דיריכלה הוא טור מהצורה f ( s ) = ∑ n = 1 ∞ a n n s {\displaystyle \,f(s)=\sum _{n=1}^{\infty }{\frac {a_{n}}{n^{s}}}} , כאשר המקדמים   a n {\displaystyle \ a_{n}} הם קבועים (בדרך כלל שלמים, או שורשי יחידה), ו-s הוא משתנה מרוכב. טורים מן הסוג הזה הופיעו כבר במאה ה-17 (ראו למשל בעיית בזל), ואוילר מצא דרכים מתוחכמות לקשור אותם אל המספרים הראשוניים. דיריכלה הפך אותם לכלי מרכזי בהוכחת המשפט שלו על ראשוניים בסדרות חשבוניות, והטורים קרויים על-שמו. טור דיריכלה המפורסם ביותר הוא: ζ ( s ) = ∑ n = 1 ∞ 1 n s {\displaystyle \zeta (s)=\sum _{n=1}^{\infty }{\frac {1}{n^{s}}}} שהוא פונקציית זטא של רימן. טור דיריכלה אחר הוא 1 ζ ( s ) = ∑ n = 1 ∞ μ ( n ) n s {\displaystyle {\frac {1}{\zeta (s)}}=\sum _{n=1}^{\infty }{\frac {\mu (n)}{n^{s}}}} כאשר   μ ( n ) {\displaystyle \ \mu (n)} היא פונקציית מביוס. טורים נוספים אפשר לפתח על ידי הפעלת נוסחת ההיפוך של מביוס וקונבולוציית דיריכלה על סדרה ידועה. זהויות אחרות כוללות את ζ ( s − 1 ) ζ ( s ) = ∑ n = 1 ∞ φ ( n ) n s {\displaystyle {\frac {\zeta (s-1)}{\zeta (s)}}=\sum _{n=1}^{\infty }{\frac {\varphi (n)}{n^{s}}}} כאשר   φ ( n ) {\displaystyle \ \varphi (n)} היא פונקציית אוילר, ו- ζ ( s ) ζ ( s − a ) = ∑ n = 1 ∞ σ a ( n ) n s {\displaystyle \zeta (s)\zeta (s-a)=\sum _{n=1}^{\infty }{\frac {\sigma _{a}(n)}{n^{s}}}} ζ ( s ) ζ ( s − a ) ζ ( s − b ) ζ ( s − a − b ) ζ ( 2 s − a − b ) = ∑ n = 1 ∞ σ a ( n ) σ b ( n ) n s {\displaystyle {\frac {\zeta (s)\zeta (s-a)\zeta (s-b)\zeta (s-a-b)}{\zeta (2s-a-b)}}=\sum _{n=1}^{\infty }{\frac {\sigma _{a}(n)\sigma _{b}(n)}{n^{s}}}} כאשר   σ a ( n ) {\displaystyle \ \sigma _{a}(n)} היא פונקציית המחלקים. מכפלת אוילר מדיה וקבצים בנושא טור דיריכלה בוויקישיתוף טור דיריכלה, באתר MathWorld (באנגלית) טורי דירילכט, דף שער בספרייה הלאומית
סנדרה נורמסלו

סנדרה נורמסלו (באסטונית: Sandra Nurmsalu; נולדה ב-6 בדצמבר 1988) היא זמרת אסטונית, שהייתה סולנית של להקת "Urban Symphony", אשר ייצגה את אסטוניה באירוויזיון 2009 והגיעה למקום ה-6. נורמסלו נולדה וגדלה בכפר האריו אשר בצפון אסטוניה. מגיל צעיר למדה נגינה על כינור, ובילדותה ונעוריה הייתה חברה בשתי להקות. בנעוריה השתתפה בתחרות המוזיקה "2 takti ette", שאורגנה על ידי הטלוויזיה האסטונית. מ-2007 ועד 2010 הייתה סולנית להקת "Urban Symphony", אשר ייצגה את אסטוניה באירוויזיון 2009 במוסקבה. ב-2019 השתתפה בקדם האירוויזיון eesti laul באסטוניה, והשתתפה בחצי גמר הראשון. היא העפילה לגמר בסבב שני של הצבעת הקהל. נורמסלו סיימה בגמר במקום ה-8 מתוך 12 פיינליסטים אחרים. ב-2010 נולדה בתה. מדיה וקבצים בנושא סנדרה נורמסלו בוויקישיתוף אתר האינטרנט הרשמי של סנדרה נורמסלו (באסטונית) סנדרה נורמסלו, ברשת החברתית פייסבוק סנדרה נורמסלו, סרטונים בערוץ היוטיוב סנדרה נורמסלו, במסד הנתונים הקולנועיים IMDb (באנגלית) סנדרה נורמסלו, באתר ספוטיפיי סנדרה נורמסלו, באתר MusicBrainz (באנגלית) סנדרה נורמסלו, באתר דיזר סנדרה נורמסלו, באתר Discogs (באנגלית) סנדרה נורמסלו, באתר Genius ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הניב הריפוארי

הריפּוארית או הניב הריפּוארי או ריפוארי פרנקוני (בניב: Ribuarisch, בגרמנית: Ripuarisch, ripuarische Mundart, ripuarischer Dialekt) הוא קבוצת ניבים גרמניים, חלק מקבוצת השפות המערב-מרכז גרמניות. הניבים הריפואריים יחד עם הפרנקונית של המוזל (הכוללת את השפה הלוקסמבורגית) כלולים במשפחת הניבים המרכז פרנקוניים וכן לרצף הלשוני של השפות הרנאניות עם השפות הפרנקוניות התחתיות. מדברים בו בריינלנד (רנאניה) מתחת לקו בנראט (Benrath) (אנ') - מצפון-מערב לדיסלדורף, קלן ואאכן במערב ועד לוואלדברל (Waldbröl) במזרח. שטח תפוצת הניב כוללת גם את החלק הצפוני של קהילת הגרמנים בבלגיה וגם הגבול הדרומי של מחוז לימבורג בהולנד, במיוחד קרקראדה (קירכרואה). שם הניב מקורו בפרנקים הריפוארים (הפרנקים של ארץ הריין) שהתיישבו באזור החל מהמאה הרביעית. הנציג הידוע ביותר מתוך קבוצה זו הוא "קלש" (Kölsch) (אנ'), הניב המקומי של העיר קלן. הניבים השייכים לקבוצה הריפוארית כמעט תמיד קוראים לעצמם "פלאט" (Platt), כמו למשל, "אכר פלאט" (Öcher Platt) המדובר בעיר אאכן, איישווילה פלאט (Eischwiele Platt) של תושבי אשווילר, קירכראדס פלאט (Kirchröadsj Platt) (אנ') של תושבי קרקראדה, בוכזר פלאט (Bocheser Platt) של תושבי בוכולץ, בנש פלאט (Bönnsch Platt) (אנ') של תושבי בון. מעל מאה ניבים ריפואריים קשורים באופן בלעדי לכפר או עיירה אחת ספציפית. בדרך כלל ישנם הבדלים קטנים בין הניבים השכנים (אם כי המקומיים מבחינים בהם בקלות) ונעשים גדולים יותר כשמדובר בניבים רחוקים יותר מבחינה גאוגרפית. ההבדלים בין הניבים ממופים במפת איזוגלוסות המשקפים מעתקי הגאים אופייניים הידועים כ"מעתק העיצורים של הגרמנית העילית" או "מעתק ההגאים הגרמאני השני". מדיה וקבצים בנושא הניב הריפוארי בוויקישיתוף
דנליה טולשובה

דנליה טולשובה (בקזחית: Данэлия Тулешова; נולדה ב-18 ביולי 2006) היא זמרת קזחית. היא נולדה בעיר אסטנה שבקזחסטן. התפרסמה בעקבות זכייתה במקום הראשון ב-2017 בתוכנית "The Voice Kids" באוקראינה. בשנת 2018 ייצגה לראשונה את קזחסטן באירוויזיון הילדים, וסיימה במקום ה-6 מתוך 20. בשנת 2019 חידשה את השיר "Everyday Is Christmas" של סיה. בשנת 2019 השתתפה באודישנים לתוכנית האמריקאית "The World's Best". היא ניצחה בשלב הדו-קרבים את יריבתה היפנית "manami", אך לאחר מכן בשלב "קרבות האלופים" סיימה בטופ 8 בלבד. בשנת 2020 נבחנה באודישנים לתוכנית הכישרונות האמריקאית "America's Got Talent", שם העפילה לגמר אך לא סיימה במקומות הראשונים. מדיה וקבצים בנושא דנליה טולשובה בוויקישיתוף דנליה טולשובה, ברשת החברתית פייסבוק דנליה טולשובה, ברשת החברתית אקס (טוויטר) דנליה טולשובה, ברשת החברתית אינסטגרם דנליה טולשובה, סרטונים בערוץ היוטיוב דנליה טולשובה, במסד הנתונים הקולנועיים IMDb (באנגלית) דנליה טולשובה, באתר אפל מיוזיק (באנגלית) דנליה טולשובה, באתר ספוטיפיי דנליה טולשובה, באתר סאונדקלאוד (באנגלית) דנליה טולשובה, באתר MusicBrainz (באנגלית) דנליה טולשובה, באתר Discogs (באנגלית) דנליה טולשובה, באתר Genius טולשובה באתר אירוויזיון הילדים Kazakhstan's Daneliya Tuleshova sets foot on Junior Eurovision stage, junioreurovision.tv, ‏21 בנובמבר 2018 (באנגלית) ערך זה הוא קצרמר בנושא מוזיקאים ובנושא קזחסטן. אתם מוזמנים לתרום לוויקיפדיה ולהרחיב אותו.
פורמולה 1 עונת 1966

עונת 1966 הייתה העונה ה-17 של אליפות הפורמולה 1, שאורגנה על ידי הפדרציה הבינלאומית לרכב (FIA). ג'ק ברבהאם מאוסטרליה זכה באליפות הנהגים, וקבוצת ברבהאם זכתה באליפות היצרנים. העונה הייתה העונה הראשונה מבין "עונות 3 הליטרים". נפח המנוע המקסימלי הוכפל בשניים בהשוואה לעונה שעברה. מספר שינויים נעשו בתקנות המרוצים: נקבע שרכב שלא ישלים 90% ממרחק המרוץ לא יזכה לנקודות, גם אם יסיים בשישייה הראשונה. בנוסף צומצם המרחק המקסימלי למרוץ מ-500 ק"מ ל-400 ק"מ. קבוצת פרארי פתחה את העונה היטב עם ניצחון של ג'ון סורטיס בגרנד פרי בלגיה. סורטיס עזב את הקבוצה לאחר ויכוח על השתתפותו במרוץ 24 השעות של לה מאן. בהמשך השנה שב להתחרות באליפות, הפעם עבור קבוצת קופר וניצח עבורה בגרנד פי מקסיקו, מרוץ סיום העונה. כמו בעונות קודמות, גם בעונה זאת אירעו תאונות קטלניות רבות. ג'ון טיילור הבריטי מצא את מותו בתאונה שאירעה במהלך גרנד פרי גרמניה לאחר שהתנגש עם ג'קי איקס. ג'קי סטיוארט התהפך עם מכוניתו על המסלול הרטוב בבלגיה ונותר לכוד תחת הרכב ההפוך במשך כ-25 דקות, בעוד טיפות של דלק מטפטפות עליו. גרהאם היל ובוב בונדורנט ניסו לחלץ אותו באמצעות כלי עבודה ששאלו מצופים בקהל. בקבות האירוע הפך סטיוארט לאחד ממובילי הקריאה לשיפור הבטיחות במסלולי המרוצים ובהעלאת רמת השירותים הרפואיים במהלך אירועי ספורט מוטורי. ג'ק ברבהאם זכה באליפות בפעם השלישית והאחרונה בקריירה. הייתה זאת הזכייה הראשונה והיחידה מאז, שהושגה במכונית של קבוצה הנושאת את שם הנהג. ברוס מקלארן ודן גורני התחרו גם הם במכוניות שנבנו על ידי קבוצה שבבעלותם, אך בהצלחה פחותה. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה הטבלה כוללת רק יצרנים שצברו נקודות במהלך העונה. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1966 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
פורד טריטורי (סין)

פורד טריטורי (סין) (באנגלית: Ford Territory China) - הוא קרוסאובר המוגדר קומפקטי, עם מאפיינים של SUV (Sport utility vehicle) מתוצרת Jiangling Motors (אנ') (שם רשמי: Jiangling Motors Corporation Limited)(JMC), בשותפות (joint venture) עם JMC-Ford מתאגיד Jiangling Motor Holding (JMH), חלק ממותג כלי הרכב הסינים Landwind (אנ') בבעלות החברה הממשלתית Changan Automobile (אנ') (שם רשמי: Chang'an Automobile (Group) Co., Ltd) והחברה הממשלתית JMCG (אנ') (שם רשמי: Jiangling Motors Corporation Group Co., Ltd). אין כל קשר בין דגם זה לדגמי פורד טריטורי שיוצרו באוסטרליה על ידי "פורד אוסטרליה" (אנ') בין השנים 2004 - 2016. 5 דלתות. 5 נוסעים. מנוע קדמי מנוע בנזין מגדש טורבו. מחיר היחידה עומד על 80,000 - 90,000 רנמינבי (סוף שנת 2018, בסין). מתוכנן ייצור דגם היברידי. דגם "פורד טריטורי" דגם "פורד טריטורי" דגם "פורד טריטורי" דגם "פורד טריטורי" דגם "פורד טריטורי" מדיה וקבצים בנושא פורד טריטורי בוויקישיתוף פורד טריטורי, סרטון באתר יוטיוב דגם "פורד טריטורי" carnewschina.com/2018/08/08/desperate-times-new-ford-territory-suv-china-rebadged-jmc דגם "פורד טריטורי" autoevolution.com/cars/ford-territory-china-2018 דגמי "פורד טריטורי" topgear.com.ph/news/car-news/ford-midsize-suv-territory-china דגם "פורד טריטורי" cnbc.com/2018/10/16/ford-territory-automaker-releases-mid-size-suv-in-china דגם "פורד טריטורי" carnewschina.com/2018/08/16/ford-territory-suv-china
מקוש דלת

מקוש דלת הוא פריט המותקן על גבי דלת כניסה לבית, בניין או חדר, שמטרתו לאפשר לאנשים מבחוץ להתריע על הגעתם, באמצעות רעש, לנוכחים בפנים. מקוש דלת עשוי לרוב ממתכת. המקוש בנוי מחלק קבוע המותקן על הדלת; וחלק נוסף המחובר לבסיס המקור בחלקו העליון. על מנת להשתמש במקוש יש להרים את החלק המשוחרר ולהקיש באמצעותו על צלחת המותקנת על הדלת או על הדלת עצמה. ההקשה מפיקה רעש הנשמע על ידי הנוכחים בבית. עם השנים, הפכו מקושי דלת לפריטי עיצוב מהודרים. עם זאת, באזורים מסוימים משתמשים במקושים פשוטים כגון משקולת ממתכת או טבעת. מקוש דלת מברזל בסגנון בריטי "טבעת הרחמים" על קתדרלת סנט. מריה באאוגסבורג מקוש בצורת חמסה, מרוקו מקוש בצורת מלאך, הולנד מקוש דלת, ונציה מקוש דלת, אורליאן, צרפת מקוש דלת, גמלה סטאן מקוש דלת, איראן מקוש דלת, איראן דלת עם שני מקושים בפאס, מרוקו. מקוש אחד שימש לגבר והשני לאישה מקוש בצורת לוחם הנשר, בקרקטו, מקסיקו מקוש דלת בצורת יד בספרד ידית דלת פעמון דלת מדיה וקבצים בנושא מקוש דלת בוויקישיתוף
יוג'י נאקה

יוג'י נאקה (ביפנית: 中裕司; נולד ב-17 בספטמבר 1965) הוא מתכנת ומפתח משחקים יפני. ידוע בהיותו כמפתח הראשי של סדרת המשחקים סוניק הקיפוד. בשנת 2006 ייסד את חברת המשחקים Prope (אנ'). בינואר 2018 הצטרף לחברת Square Enix. בשנת 1984 החל נאקה לעבוד בחברת סגה. משימתו הראשונה הייתה עיצוב מפות למשחק רוד-ראנר. פריצת הדרך הייתה בשנת 1991 כאשר היה נאקה ראש הצוות שפיתח את סדרת משחקי סוניק. אב הטיפוס המקורי של נאקה היה משחק פלטפורמה שמעורב דמות מהירה המתגלגלת בכדור דרך צינור מתפתל ארוך. בהמשך הוביל נאקה פיתוח של משחקי סוניק נוספים בסדרה. מלבד סוניק, הוא גם עבד על המשחק אלכס קיד בעולם הפלאים, סדרת משחקי Phantasy Star (אנ') ומשחק ChuChu Rocket (אנ'). לאחר מכן עבד נאקה בתפקידים נוספים בחברת סגה. בשנת 2006 עבר הקים נאקה את חברת Prope, והיה החבר האחרון בצוות שפיתח את סוניק אשר עזב את סגה. בשנת 2018 הצטרף לחברת Square Enix. ב-1 ביוני 2023 נגזרו על יוג'י נאקה 2.5 שנות מאסר באשמת סחר לא חוקי במניות על ידי מידע מודיעיני מדיה וקבצים בנושא יוג'י נאקה בוויקישיתוף יוג'י נאקה, ברשת החברתית אקס (טוויטר) יוג'י נאקה, סרטונים בערוץ היוטיוב תומר גבאי, היוצר של סוניק קיפוד מצטרף לחברת אניקס, אתר LG, פורסם 28 בינואר 2018 "Sonic co-creator Yuji Naka gets prison sentence for insider trading". Eurogamer.net (באנגלית בריטית). 2023-06-01. נבדק ב-2023-06-02. ערך זה הוא קצרמר בנושא מחשבים ובנושא אישים. אתם מוזמנים לתרום לוויקיפדיה ולהרחיב אותו.
פורד טריטורי

פורד טריטורי (באנגלית: Ford Territory) הוא קרוסאובר עם מאפיינים של SUV (שם מלא: Sport utility vehicle) מתוצרת יצרנית הרכב האוסטרלית Ford Australia (אנ') (שם רשמי: Ford Motor Company of Australia Limited), חברת בת של קונצרן הרכב פורד אשר יוצר בין השנים 2004–2016. אין כל קשר לדגם פורד טריטורי (סין) מתוצרת Jiangling Motors (אנ') בשותפות (joint venture) עם JMC-Ford מתאגיד Jiangling Motor Holding (JMH), חלק ממותג כלי הרכב הסינים Landwind (אנ') בבעלות החברה הממשלתית Changan Automobile (אנ') והחברה הממשלתית JMCG (אנ') אשר מיוצר משנת 2018. יוצרו 178,214 יחידות. דגמי "פורד טריטורי" מיוצרים ב-"Campbellfield, Victoria" (אנ'). במדינת ויקטוריה (אוסטרליה). סוגי מנועים: מנועי בנזין (כולל מנוע מגדש טורבו), מנוע טורבו דיזל. סוגי הנעות: הנעה אחורית 4x2, הנעה כפולה 4x4. דגמי "פורד טריטורי" מופעלים כניידות משטרה במשטרת אוסטרליה. "SX" - יוצר מאפריל 2004 - ספטמבר 2005. "SY" - יוצר מאוקטובר 2005. "SY II" - יוצר משנת 2009. "SZ" - יוצר מאפריל 2011. "SZ II" - יוצר מאוקטובר 2016. "SR" - יוצר מפברואר 2006 - יוני 2008. "SR2" - יוצר מאוקטובר 2008. "FPV F6X" - יוצר מפברואר 2008. "TX". "TS". "Ghia". "Titanium". "TX Limited Edition" - יוצר מאוקטובר 2012. פורד טריטורי דגם "TX" פורד טריטורי סדרה "SX" פורד טריטורי סדרה "SX" פורד טריטורי סדרה "SX" דגם "TX" פורד טריטורי סדרה "SY", שנת 2006 פורד טריטורי סדרה "SY", שנת 2008 - מבט לתא הנהג פורד טריטורי סדרה "SZ", שנת 2013 פורד טריטורי סדרה "SZ II", דגם "TS" שנת 2016 פורד טריטורי סדרה "FPV F6X", שנת 2009 פורד טריטורי - ניידת משטרה פורד טריטורי - ניידת משטרה פורד טריטורי דגם "TX" - ניידת משטרה פורד טריטורי סדרה "SZ" - ניידת משטרה מדיה וקבצים בנושא פורד טריטורי בוויקישיתוף דגמי "פורד טריטורי" - מבחן דרכים webwombat.com.au/motoring/news_reports/xrt-ford-territory פורד טריטורי carsguide.com.au/ford/territory פורד טריטורי goauto.com.au/new-models/ford/territory/turbo-5-dr-wagon-range/first-drive-turbo-takes-territory-to-new-heights פורד טריטורי - יוצרו 150,000 יחידות (עד נובמבר שנת 2012) motoring.com.au/ford-territory-production-reaches-150000 פורד טריטורי - ניידות משטרה caradvice.com.au/191683/ford-territory-accelerator-pedal-recall-affects-police-fleet פורד טריטורי דגמי "SX" ו-"SY" motoring.com.au/used-car-advice-ford-territory-sx-and-sy
גבריאל חיימה גומס

גבריאל חיימה גומס חראמיו (בספרדית: Gabriel Jaime Gómez Jaramillo) המכונה "בראבס" (Barrabas) הוא כדורגלן עבר קולומביאני ששיחק כקשר. הוא אחיו הצעיר של המאמן הרנן דריו גומס. גבריאל גומס החל את הקריירה בקבוצת אתלטיקו נסיונל, שם שיחק לאורך שמונה עונות וזכה עם הקבוצה בשלושה תוארי אליפות. לאחר מכן עבר למיונאריוס ועימה זכה באליפות נוספת ולאחר שנתיים, ב-1988, עבר לאינדפנדיינטה מדיין. דווקא כששיחק אצל היריבה העירונית, הצליחה אתלטיקו נסיונל בהדרכת המאמנים פרנסיסקו מטוראנה והרנן דריו גומס, אחיו הבוגר של גבריאל, לזכות בקופה ליברטדורס בשנת 1989. גומס חזר לנסיונל ב-1991 לקדנציה שנייה ופרש מכדורגל בסוף שנת 1994 בגיל 35. גומס הופיע במדי נבחרת קולומביה 49 פעמים וכבש שני שערים. הוא היה שותף לאחד הדורות המוצלחים של הכדורגל הקולומביאני והעפיל עם הנבחרת למונדיאל 1990 ו-1994. במונדיאל 1990 שיחק את כל ארבעת המשחקים ועזר לנבחרתו להעפיל לשמינית הגמר, שם הודחה בידי קמרון. כעבור 4 שנים במונדיאל 1994, הגיעה קולומביה כאחת המועמדות לזכייה, אבל הפסידה כבר במשחק הראשון לרומניה 1-3, משחק שבו גבריאל גומס שיחק. לקראת המשחק השני מול ארצות הברית, קיבלו צמד המאמנים, מטוראנה וגומס, איומים מפורשים על חייהם ודרישה להוציא את גבריאל מההרכב. בעקבות האיומים שאף שודרו בטלוויזיה, גומס לא שותף יותר על להדחתה המוקדמת של הנבחרת. בנוסף, השתתף גומס בטורנירי הקופה אמריקה של 1987, 1989 ו-1993, והשיג עם הנבחרת את המקום השלישי ב-1987 ו-1993. גומס החל את קריירת האימון שלו מיד לאחר פרישתו וכבר ב-1997 מונה למאמנה של אנביגאדו. לאחר שנתיים עבר לאמן את אתלטיקו נסיונל והוליך אותם לזכייה בקופה מרקונורטה ב-1997 ו-1998. אימן אחר כך בקבוצות אוניון מגדלנה, דפורטס קינדיו ואתלטיקו בוקרמנגה, עד שעבר ב-2003 לשתף פעולה עם אחיו הרנן, שאימן באותה תקופה את אקוודור. גבריאל שימש כעוזרו וב-2005 חזר לאמן את קראקס. לאחר שנה שוב הצטרף כעוזרו של אחיו, הפעם בנבחרת גואטמלה עד לשנת 2008, אז שוב חזר לאמן את אתלטיקו נסיונל. הפעם הקדנציה בנסיונל נכשלה והוא הצטרף כעוזרו של הרנן שאימן את אינדפנדיינטה סנטה פה ב-2009. ניסיון האימון האחרון שלו היה ב-2014 עם חגוארס קורדובה, אך גם כאן לא צלח. גבריאל חיימה גומס, באתר Transfermarkt גבריאל חיימה גומס, באתר National Football Teams גבריאל חיימה גומס, באתר FootballDatabase.eu פרופיל המאמן, באתר Transfermarkt Futbolred.com, 7.3.2018, 100 momentos de Colombia en los Mundiales: ¡Que sienten a 'Barrabás'!
אדם אפטרמן

אדם אפטרמן הוא פרופ׳ מן המניין בחוג לפילוסופיה יהודית ותלמוד באוניברסיטת תל אביב. פרופ׳ אפטרמן הוא חוקר קבלה, מיסטיקה יהודית ופילוסופיה יהודית. למד לתואר ראשון ושני בחוגים לפילוסופיה ומחשבת ישראל באוניברסיטה העברית והשלים את לימודיו באוניברסיטה העברית עם דוקטורט (בציון "מעולה") בהנחיית פרופ' משה אידל. זכה במלגת אלון (תשע״א-תשע״ג) והתמנה בחוג לפילוסופיה יהודית ותלמוד באוניברסיטת תל אביב ב-2010 למרצה בכיר, ב-2015 קודם לפרופ׳ חבר וב 2020 קודם לדרגת פרופ׳ מן המניין. פרופ׳ אפטרמן שימש כראש החוג לפילוסופיה יהודית ותלמוד בין השנים 2016-2021 ופרופ׳ אורח באוניברסיטת הרווארד ב-2015. אפטרמן הוא עמית מחקר בכיר במכון שלום הרטמן. אחד מנושאי מחקריו של אפטרמן הוא ההיתכנות של חוויות של איחוד מיסטי, דהיינו - התמזגות מלאה עם האל, במיסטיקה היהודית. רבים מן החוקרים המודרניים שוללים את קיומה של תופעה זו וטוענים שהמחשבה היהודית תמיד שימרה פער מסוים בין האל הבורא ובין האדם. לשיטת החוקרים הללו, פיתחה היהדות שפה מיוחדת המפשרת בין שני הצדדים – שפת ה״דבקות" שבמסגרתה המיסטיקאי אמנם מגיע למגע ואף לאינטגרציה עם האל אך לעולם לא לאיחוד מיסטי מלא. במחקריו יוצא אפטרמן נגד גישה זו וטוען כי גם המיסטיקנים היהודים פיתחו ועיצבו שיח מיסטי איחוד כוונת המברך למקום המעשה: עיונים בפירוש קבלי לתפילות מהמאה הי"ג, לוס אנג'לס תשס"ד. דבקות: התקשרות אינטימית בין אדם למקום בהגות היהודית בימי הביניים, לוס אנג'לס תשע"א. And They Shall Be One Flesh”: On The Language of Mystical Union in Judaism, Brill 2016" אתר האינטרנט הרשמי של אדם אפטרמן (בעברית) רשימת המאמרים של אדם אפטרמן באתר רמב"י https://telaviv.academia.edu/AdamAfterman אדם אפטרמן, דף שער בספרייה הלאומית CRISאתר האינטרנט של אדם אפטרמן ב